CELEX: 62014CA0178
Language: da
Date: 2015-03-05 00:00:00
Title: Sag C-178/14: Domstolens dom (Syvende Afdeling) af 5. marts 2015 — Vario Tek GmbH mod Hauptzollamt Düsseldorf (anmodning om præjudiciel afgørelse fra Finanzgericht Düsseldorf — Tyskland) (Præjudiciel forelæggelse — toldunion og fælles toldtarif — kombineret nomenklatur — tarifering — position 8525 80 — fjernsynskameraer, digitalkameraer og videokameraer — underposition 8525 80 91 og 8525 80 99 — videokameraer, der er integreret i sportsbriller — »optisk zoom« - funktion — optagelse af filer fra eksterne signalkilder)

27.4.2015   
            
            
               DA
            
            
               Den Europæiske Unions Tidende
            
            
               C 138/21
            
         Domstolens dom (Syvende Afdeling) af 5. marts 2015 — Vario Tek GmbH mod Hauptzollamt Düsseldorf (anmodning om præjudiciel afgørelse fra Finanzgericht Düsseldorf — Tyskland)
   (Sag C-178/14) (1)
   
   ((Præjudiciel forelæggelse - toldunion og fælles toldtarif - kombineret nomenklatur - tarifering - position 8525 80 - fjernsynskameraer, digitalkameraer og videokameraer - underposition 8525 80 91 og 8525 80 99 - videokameraer, der er integreret i sportsbriller - »optisk zoom« - funktion - optagelse af filer fra eksterne signalkilder))
   (2015/C 138/28)
   Processprog: tysk
   
      Den forelæggende ret
   
   Finanzgericht Düsseldorf
   
      Parter i hovedsagen
   
   
      Sagsøger: Vario Tek GmbH
   
      Sagsøgt: Hauptzollamt Düsseldorf
   
      Konklusion
   
   
               1)
            
            
               Den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, i den affattelse, der følger af Kommissionens forordning (EU) nr. 1006/2011 af 27. september 2011, skal fortolkes således, at den omstændighed, at videokameraer integreret i sportsbriller såsom de i hovedsagen omhandlede ikke er udstyret med en »optisk zoom«-funktion, ikke er til hinder for, at de nævnte briller tariferes i denne nomenklaturs underposition 8525 80 91 og 8525 80 99.
            
         
               2)
            
            
               Den kombinerede nomenklatur, som er indeholdt i bilag I til forordning nr. 2658/87, i den affattelse, der følger af forordning nr. 1006/2011, skal fortolkes således, at den omstændighed, at videokameraer integreret i sportsbriller såsom de i hovedsagen omhandlede giver mulighed for at optage og lagre video- eller lydfiler fra en ekstern signalkilde på et udskifteligt medium, er til hinder for, at de tariferes i denne nomenklaturs underposition 8525 80 91, hvis denne optagelse kan foretages selvstændigt og uden at afhænge af ekstern materiel eller software.
            
         
      (1)  EUT C 223 af 14.7.2014.